
Batuan ang ginapaigting nga gera 
ni Marcos sa tunga sang krisis 


ain man ang itsura kag gawi, wala sang pagbag-o sa esensya ang rehimeng 

US-Marcos sa nagtaliwan nga rehimeng US-Duterte bahin sa mga pundamen- 

tal nga mga halambalanon sa ekonomya, pulitika kag katilingban. Katulad sang 
nagtaliwan nga tirano, ginatiglawas ni Marcos ang interes sang dumuluong nga mga 
imperyalista kag sang lokal nga mga nagaharing sahi. Sa atubang sang nagasingki 
nga krisis, pagpaigting sang gera ang sabat ni Marcos sa pumuluyo. 


Ginatib-ong kag ginapadayon ni 
Marcos ang mga polisiya kag layi nga 
kontra-mamumugon kag kontra-ma- 
ngunguma kag nagapabudlay sa ordi- 
naryo nga mga Pilipino. Nagapangiba- 
baw gihapon ang kaisipan nga milita- 
rista kag ginapadayon ang mga tikang 
nga mapiguson kag brutal nga pasista- 
teroristang gera batuk sa pumuluyo 
nga nagapangapin kag nagabato. 

Gindeklarar sining karon lang sang 
mga upisyal sa militar kag seguridad 
nga igaduso nila ang gasgas na nga pa- 
lagwaon nga “lokalisado nga sugilanon 
pangkalinungan” nga pangtabon lang 
sa lapnagon nga pagpamigos kag pasi- 
pikasyon sa masa agud isurender nila 
ang pagpangapin sa duta kag paghi- 


makas para sa mga repormang agrar- 
yo. Kasugpon ini sang ginbansagan nga 
“peace economy” nga padihot para sa 
mga daku nga dumuluong nga korpora- 
syon nga multinasyunal nga malaparan 
nga sakupon ang nabilin nga kadutaan 
para sa operasyon sa pagmina kag mga 
plantasyon. May halos 300,000 ektarya 
nga duta sa Mindanao ang tuyo nga 
sakupon sang mga kumpanyang Ameri- 
kano. Sa sini, ang “lokalisado nga sugi- 
lanon pangkalinungan” magapalala, in- 
di magalubad, sa pinakadaku nga prob- 
lema sang kawad-on sang duta kag 
pagpang-ulipon sa masang mangungu- 
ma nga kabangdanan sang lapnagon 
nga pag-antus kag gutom sa kaumhan. 
Agud maagum ang “kalinungan” 


para sa mga dumuluong nga korpora- 
syon nga multinasyunal, labi pa nga 
paigtingon sang reaksyunaryong mili- 
tar kag pulis ang pagpaniktik kag pag- 
pangkugmat sa masa, gerang saywar 
kag mga daku nga operasyong kombat. 
Daku nga perwisyo sa masa ang gina- 
himo nga pagkudal sa mga baryo, pag- 
istrikto sa hulag sang mga tawo, 
pagblokeyo sang pagkaon kag iban pa 
nga pagpamigos sa masa sang naga- 
hari-harian nga mga pasistang sulda- 
do. Lapnagon nga pagterorisa kag 
pagbutang sa peligro sa kabuhi sang 
masa ang ginahimo nga pagpanghulog 
sang bomba, pagpang-istraping kag 
pagpanganyon sang AFP katuwang 
sang mga daku nga operasyon militar. 
Ang padihut nga ini sang National 
Task Force (NTF)-Elcac bulugasan man 
sang mga upisyal militar nga minilyon 
nga piso ang ginabulsa sa mga kikbak 
sa pondo pang-“surender” kag pakig- 
sosyo sa mga kontrata sa pagpase- 
mento sang mga kalsada (kuno mga 


“farm-to-market road”) kag pagtukod 
sang kon anu-ano nga imprastruktura. 

Nagapabulag-bulag si Marcos sa 
pangkatilingban kag pang-ekonomya 
nga mga ugat sang rebolusyonaryo nga 
armadong pagbato sang pumuluyo, labi 
na ang pangunahon nga halambalanon 
sang reporma sa duta. Agud hatagan- 
rason ang pagbalibad nga liwat nga bu- 
hion ang pagpakigsugilanon pangkali- 
nungan sa pungsodnon nga liderato 
sang rebolusyonaryong hublag, ginapa- 
nginwala sang rehimen nga ang arma- 
dong paghimakas padayon nga naga- 
sulong sa bilog nga kapuluan nakaugat 
sa mga problema nga nagasakup sa bi- 
log nga pungsod. 

Labing magalala ang pag-antus 
sang pumuluyo sa tuyo ni Marcos nga 
padayon nga sundon ang dalan nga 
neoliberal nga pila ka dekada na nga 
naghagmak sa pungsod sa sunud-su- 
nod nga krisis. Ini nga mga polisiya 
dikta sang International Monetary 
Fund kag World Bank (IMF-WB) ang 
nagpiang sa ekonomya sang Pilipinas, 
gani indi na makatindog sa kaugalingon 
nga tiil, kag lubos nga nakasandig sa 
dumuluong nga pamuhunan kag pau- 
tang kag sa pag-import sang pagkaon 
kag iban pang kinahanglanon sang pu- 
muluyo. 

Sa nagligad nga mga tuig, labing 
nagdasig ang pagsadsad sang ekonom- 
ya kag pangabuhian sang pumuluyo. 

Ang Ang Bayan ginabantala 
sa lenggwahe nga Pilipino, Bisaya, 
loco, Hiligaynon, Waray, Ingles kag 
Espanyol. Nagabaton ang Ang Bayan 
sang mga kontribusyon sa porma 
sang mga artikulo kag balita. 
Ginabuyok man ang mga bumalasa 
nga magpaabot sang mga saway 
kag rekomendasyon 


sa ikauswag sang aton pahayagan. 


Ang Ang Bayan ginabantala duha ka beses kada bulan 
sang Komite Sentral sang Partido Komunista ng Plipinas 


bra) ang.bayan@cpp.ph 


Nagalutaw ini sa utang kag nagakapyot 
sa salbabida nga remitans sang dolyar. 
Sige-sige ang paggamay sang balor 
sang piso kontra sa dolyar, kag ang ba- 
lor sang kwarta nga ginakita sang pu- 
muluyo. Nagakabangkrap ang estado 
bangud sa pagkaltas sang buhis para 
magganyat sa mga dumuluong nga ka- 
pitalista, nagapalala nga korapsyon sa 
sobra nga magarbo nga imprastruktu- 
ra, kag sobra kadaku nga badyet sa mi- 
litar kag pulis. 

Woala-tuo nga buhis ang plano nga 
ipapanaog sa pumuluyo agud may 
pangbayad sa utang kag para liwat 
makapangutang. Padayon nga ginalan- 
sang ang manubo nga sweldo sang mga 
mamumugon sa kagustuhan sang mga 
daku nga kapitalista. Linibo nga ma- 
ngunguma ang pagapalayason sa mga 
duta nga target nga italana para sa 
mga dumuluong nga kumpanya. Linibo 
nga empleyado sang gubyerno ang pla- 
no nga pagasipaon para “makakinot” 
samtang nagabuy-unan ang mga bu- 
rukrata sa daku nga sweldo kag kikbak 
sa gubyerno. Minilyon ang wala sang 
trabaho, kag bisan diin man magliso, 
ang masang anakbalhas ginapabudla- 
yan sang nagasumpit nga presyo sang 
pagkaon, mga produktong petrolyo, 
kag ginadingutan sang ila pangabuhian. 

Nagapabungol-bungol ang rehi- 
meng Marcos sa reklamo sang pumulu- 
yo. Ginabusalan sila kag ginalumos ang 

ila singgit. Ginadingot sa ila ang kina- 
matarung nga magtipon sa dalanon 
gamit ang pagpangkugmat kag pagpa- 
migos agud punggan nga magbwelo 
ang militanteng protesta sang pumulu- 
yo. Tuman nga nahadlok si Marcos nga 
maglupok ang mga welga kag pag-alsa 
sa tunga sang grabe nga krisis. Ginahi- 
mo ni Marcos kag sang iya militar kag 
pulis ang tanan nga pasista nga pag- 
pang-ipit agud punggan nga magbwelo 
kag magsulong ang pagbato sang ban- 
wa. 

Sa atubang sang nagabilog nga 
paglupok sang krisis sa Pilipinas, kag 
pagpabungol-bungol sang rehimeng 
Marcos sa mga reklamo sang pumulu- 
yo, wala sang iban nga himuon ang ang 
pumuluyong Pilipino kundi ang labing 
paigtingon ang tanan nga porma sang 
pagbato. Dapat hugpungon ang nag- 
kalainlain nga sektor para ipakigbato 
ang gilayon nila nga mga demanda pa- 
ra sa dugang nga sweldo, pagpanubo 
sang presyo, libreng edukasyon kag 
serbisyo sa ikaayong lawas kag iban 
pa. Dapat nila nga organisashon ang 
nagapadaku nga mga militanteng hu- 
lag protesta halin sa mga pabrika, ko- 
munidad kag unibersidad padulong sa 
mga plasa kag dalanon. 

Sa kaumhan, wala sang iban nga 
himuon ang masang mangunguma 
kundi ang maghugpong kag isulong ang 
nagkalainlain nga porma sang paghi- 
makas para sa duta kag ipakigbato ang 
ila mga kinamatarung batuk sa pasista 
nga pagpamigos. Dapat nila lubos nga 
batuan ang nagalala nga mga porma 
sang pagpanghimulos nga nagakuripon 
sa manggad nga ginpauswag sang ila 
balhas kag dugo, pamatukan ang kum- 
panya nga nagapang-agaw sang duta 
kag nagadambong kag nagahalit sa ka- 
palibutan. 

Katulad sa ginpakita sa panahon 
sang diktaduryang Marcos I, ang re- 
bolusyonaryo nga armadong paghima- 
kas ang pinaka-epektibo nga paagi 
sang pagpangapin sa interes sang ma- 
sa kag pagbato sa gera sang pagpami- 
gos sa banwa. Dapat labing padamuon 
ang numero sang mga Pulang hanga- 
way sa bilog nga pungsod, palaparon 
kag padamuon ang mga prenteng ge- 
rilya kag lapnagon kag maikit nga ilun- 
sar ang mga taktikal nga opensiba.. W 

4 organisador, mag-asawa nga mangunguma, gindukot sang militar 


Ar: ka aktibista kag organisador ang gindukot sang armadong pwersa sang 
estado sang Mayo kag Hunyo suno sa report sang Kilusang Mayo Uno kag 
Gabriela sining Hulyo. Dugang diri, gindukot man sang 94th IB ang mag-asawa nga 
mangunguma sa Himamaylan City sining bulan. 


Wala pa gihapon makita ang mga 
biktima nga sanday Elizabeth “Loi” 
Magbanua kag Alipio “Ador” Juat, pa- 
reho nga organisador sang mga ma- 
mumugon nga nadula halin pa Mayo 3. 
Ulihi sila nga nakita sa Barangay Pun- 
turin, Valenzuela City pagkatapos 
magtambong sa isa ka pulong. Sa amo 
man, wala gihapon ginpatuhaw sanday 
Elgene Mungcal sang Gabriela Wo- 
men's Partylist kag Ma. Elena “Cha” 
Cortez Pampoza sang Anakpawis nga 
gindukot sang Hulyo 3. Ulihi sila nga 
nakita sa Winfare Supermarket, 
Moncada, Tarlac. 

Sa Negros Occidental, gindukot 
sang 94th IB ang mag-asawa nga ma- 
ngunguma nga sanday Gerald Ganti 
kag Dalen Alipo-on, mga katapu sang 
Mahalang Farmers' Association, sa 
Sityo Mambalayong, Barangay Maha- 
lang, Himamaylan City sang Hulyo 15. 
Pwersahan nga ginsulod kag ginransak 
sang mga suldado ang balay sang mag- 
asawa. 

Pagpatay. Napatay sa pataratas 
nga pagpangluthang sang 62nd IB ang 


mangunguma nga si Pompeo Landisa 
sa Sityo Catuptop, Barangay Trinidad, 
Guihulngan City, Negros Oriental sang 
Hulyo 20. Ginapagwa nga engkwentro 
ang natabo sa lugar. 

Pag-aresto. Gin-aresto sang lokal 
nga pulis si Gary Campos, isa ka titser 
nga Lumad-Manobo, sa Tandag City, 
Surigao del Sur sang Hulyo 17. Ginda- 
kup siya sang mga pulis samtang na- 
gabyahe kag ginkulong sa Butuan City 
Police Station. Katapu si Campos sang 
organisasyon nga Lumad nga nagapa- 
ngapin sa Andap Valley Complex batuk 
sa pagpandambong. 

Sa pareho nga adlaw, iligal nga 
gin-aresto sang mga pulis sa himu-hi- 
mo nga kaso si Charlie Saliganan, isa 
ka sibilyan, sa Barangay Poblacion, 
Sta. Catalina, Negros Oriental. 

Samtang, gin-aresto si Ramonito 
Mahinay sa himu-himo nga kaso nga il- 
legal possession of firearms sang Hulyo 
9 sa Sityo Kamanggahan, Barangay 
Tabon, Vallehermoso, Negros Oriental. 

Sang Hulyo 6, gin-aresto sang 
79th IB ang isa ka sibilyan sa Sityo 


Banwa Minatay, Barangay Marcelo, 
Calatrava, Negros Occidental. Antes 
sini, ginpaulanan sang bala sang mga 
suldado ang mga balay sa sityo nga 
nakapilas sa isa ka bata. 

Sa Oriental Mindoro, lima ka sibil- 
yan ang iligal nga gin-aresto sang mga 
pulis sa Sityo Nara, Barangay Villa 
Pag-asa, Bansud sang Hulyo 5 sa hi- 
mu-himo nga mga kaso. Ginkilala ang 
mga biktima nga sanday Joel Raña 
Manis, Abegail Buendicho kag ang 
mag-asawa nga Ricky kag Sarah Hatu- 
lan, kag isa nga wala ginhingadlan. Gi- 
naakusar sila nga mga katapu sang 
BHB. 

Pagpang-ipit. Ginharas sang mga 
suldado sang 54th Engineering Batta- 
lion ang pamilya Mijares nga nagada- 
yon sa Sityo Lagtapon, Barangay San 
Antonio, Himamaylan City sang Hulyo 
14. Nauna na nga gintuyo nga dukuton 
sang pareho nga yunit ang 3-tuig nga 
bata nga Mijares sang Hunyo 24. 

Samtang, sang Hulyo 15, gin-ipit 
kag wala ginpahanugutan sang admi- 
nistrasyon sang unibersidad nga ma- 
ka-enrol sa University of Makati si 
Althea Beatrice Papa, pungsodnon nga 
upisyal sang Kabataan Partylist. Gin- 
bansagan siya kag ang KPL bilang mga 
“terorista”. [AB] 


Pagpatay sa bata nga Mangyan, 


ginkundenar sang NDFP 


NAGAPANAWAGAN SANG HUSTISYA si Coni Ledesma, 


80 tindahan sa Carbon Market, 


gindemolis 


nagapamuno sang Special Office for the Protection of 
Children sang NDFP, para sa bata nga ginpatay sang mga 
suldado sang 4th IB sa Sityo Tauga Daka, Barangay San 
Vicente, Roxas, Oriental Mindoro sang Hulyo 3. 

Napatay ang bata pagkatapos paulanan sang bala 
sang mga suldado kag pulis ang balay ni G. Inyab, isa ka 
tumandok nga Mangyan-Buhid sa amo nga sityo. Pagba- 
los nila ini pagkatapos aksidente nga makatapak sa mga 
siod para sa baboy-talunon ang tropa nila samtang na- 
galakat sa duta ni G. Inyab. Ginpagwa sang mga suldado 
nga napatay sa isa ka engkwentro ang bata kag gin-ares- 
to si G. Inyab, isa ka tigulang nga babaye kag isa pa ka 
bata. 

Dapat hatagan sang indemnipikasyon sang mga sul- 
dado ang pamilya sang biktima bilang bayad sa halit nga 
gindulot nila kag paglapas sa internasyunal nga makata- 
wong layi, siling niya. 

SUNUD-SUNOD NGA DEMOLISYON ang ginhimo sang mga 
tinawo sang lokal nga gubyerno sang Cebu City sa 80 tin- 
dahan sa Unit II sa Carbon Public Market sang Hulyo 15 
kag 18. Kaangut ini sa ginahimo nga pribatisasyon sa amo 
nga merkado nga ginadumalahan sang Mega-wide 
Construction Corporation, katuwang ang lokal nga gubyer- 
no. 

Suno sa grupo nga Carbonhanong Alyansa alang sa 
Reporma ug Bahandianong Ogma sa mga Nanginabuhi 
(CARBON), magataas ang renta sa pwesto bangud sa pri- 
batisasyon kag mangin eksklusibo sa pila nga manugtinda. 

Ginpadayon ang demolisyon sa pihak sang barikada 
nga gintukod sang mga manugtinda kag ila mga suporter. 

Ginatantya nga 12,000 manugtinda kag trabahador 
ang madulaan sang pwesto. Dugang diri, ginatantya nga 
700 kabalayan ang igademolis sa katambi nga Sityo Bato, 
Barangay Ermita nga pagasakupon sang konstruksyon 
sang bag-o nga mga bilding. 


Pagtukod sang eco-zone sa militarisado 
nga bahin sang Davao City, ginkundenar 


Gea sang National Democratic Front-Southern Mindanao Region 
(NDF-SMR) ang plano sang pamilya Duterte nga maglatag sang “economic 
zone” sa pinakamilitarisado nga mga lugar sa Davao City. Siling sini, ginapatam- 
pok sang plano nga ini nga pagpang-agaw sang duta ang tunay nga tuyo sang 
kampanya kontra-insurhensya sang sadto meyor sang Davao kag subong bise 


presidente nga si Sara Duterte-Carpio. 


Sang ikaduha nga semana sang 
Hulyo, gin-anunsyo sang lokal nga 
gubyerno ang pagbaylo-gamit sa 25- 
ektaryang duta sa Barangay Daliao, 
Toril kag 80-ektaryang duta sa ka- 
tambi nga Bunawan kag Tibungco, 
tanan sa Davao City. Ang mga duta 
nga ini ulumhan sang linibo nga ma- 
ngunguma kag Lumad nga wala sang 
kaugalingon nga duta. Sa baylo nga 
ihatag sa ila, tuyo sang mga Duterte 
nga tukuran ang duta sang isa ka ag- 
ro-industriyal nga “economic zone” 
nga panginpuslan sang mga burukra- 
ta (sa porma sang mga kikbak sa 
imprastruktura) kag dumuluong nga 
mga kumpanya. 

Ang mga barangay nga ini upod 
sa mga lugar nga gindeklarar nga “in- 
surgency-free” sang Hunyo 21 sang 
10th ID sang Armed Forces of the 
Philippines (AFP). Ginhimo ang dekla- 
rasyon sa tunga sang wala-untat nga 
militarisasyon, pagpangmasaker, 
pagpamatay, iligal nga pagpang-ares- 
to kag detensyon, intimidasyon, pilit 
nga “pagpasurender” sa mga sibilyan 
kag pilit nga pagpaidalom sa ila sa ku- 
no mga “organisasyong masa”. 

Ang Toril, sa partikular, masobra 
isa ka dekada na nga pokus sang wa- 
la-untat nga militarisasyon sang AFP. 
Sang nagligad nga tuig, gintukod diri 
sang 10th ID ang peke nga mga aso- 
sasyon sang mangunguma para hata- 
gan dalan ang pagsulod sang komer- 


syal nga plantasyon kag iban pang 
dumuluong nga kumpanya. 

Gintawag sang NDF-SMR nga “ti- 
nonto” ang plano nga pagtukod diri 
sang sweatshop (pabrika nga atrasa- 
do kag barato magpanweldo). Paga- 
palalaon lang sini ang problema sang 
kawad-on sang duta sang mangungu- 
ma kag Lumad kag magabunga sang 
malala nga porma sang pagpanghi- 
mulos sa mga mamumugon. 

Igatransporma sang mga “agro- 
industrial eco-z0ne” nga ini ang pro- 
duktibo nga mga dutang agrikultural 
padulong sa mga plantasyon nga may 
isahanon nga pananom para sa 
eksport kag mga planta nga nagapro- 
seso kag nagapakete, kag mga lugar 
pangturismo. Sa gilayon, pagapala- 
yason sang mga ini ang mga mangu- 
nguma. Sa pangmalawigan, pagasa- 
maron sini ang sadto produktibo nga 
duta dulot sang paggamit sang maka- 
hililo nga mga kemikal (pestisidyo kag 
iban pa), pareho sang natabo na sa 
madamo nga plantasyon sa Minda- 
nao. 

Indi luwas sa plano nga ini nga 
tukuran sang mga “eco-zone” ang 
mga dutang ansestral sang mga Lu- 
mad sa iban pang bahin sang rehiyon. 
“Sa Talaingod, inektarya na ang gin- 
butangan sang mga dalan kag resort 
nga ... magapalayas sa ginatos ka pa- 
milya nga Ata-Manobo halin sa ila 
mga duta kag pangabuhian.” [29] 


A 


Ayuda para sa mga biktima sang 
baha sa Quezon City. Nagkadto sa 
upisina sang DSWD ang mga resi- 
dente sang Barangay Tatalon, 
Quezon City sang Hulyo 18 para 
iduso nga hatagan sila sang pagkaon 
kag ayuda. Mga biktima sila sang 
tagaliog nga pagbaha sa ila nga ko- 
munidad sang Hulyo 16. 


Krisis sa kuryente sa Mindoro. 
Linibo nga residente sang San Jose, 
Occidental Mindoro ang nagmartsa 
sa banwa sang gab-i sang Hulyo 16 
para kundenahon ang perwisyo nga 
dala sang mga brown-out dulot sang 
kapalpakan sang lokal nga koopera- 
tiba sang kuryente nga hatagan sila 
sang maayo nga serbisyo. Plano nila 
nga maghimo sang mga martsa ka- 
da gab-i sa sulod sang lima ka ad- 
law. Ara sa 12-14 oras ang naagyan 
nila nga brown-out kada adlaw. 


Luwas nga balik eskwela, ipada- 
yon na. Nagrali sa atubang sang 
Kongreso sang Hulyo 18 ang mga 
myembro sang Kabataan Partylist 
kag ACT Teachers Partylist para 
iduso ang nagakaigo nga mga ti- 
kang para sa luwas nga pagbalik sa 
face-to-face nga klase sa Nob- 
yembre. Antes sini, nagpanawagan 
ang mga titser nga indi na ipaiway 
ang atubangay nga klase. 


Protesta nga “Atin ang Pinas!” sa 
Laguna kag Manila Bay. Naghi- 
mo sang fluvial protest ang mga 
mangingisda sang Pamalakaya sa 
Laguna kag Manila Bay sang Hulyo 
12 bilang pagdumdom sa ika-6 na 
anibersaryo sang pagdaug sang Pili- 
pinas batuk sa pag-angkon sang 
China sa West Philippine Sea. 


203rd IBde kag pulis, gin-ambus sang BHB-Mindoro 


PITO ANG NAPATAY kag apat ang napilasan sa ambus 
sang Bagong Hukbong Bayan (BHB)-Mindoro batuk sa na- 
gaoperasyon nga mga suldado sang 203rd IBde kag 
Special Action Force sang pulis sa Sityo Miyahe, Barangay 
Mambog, Bongabong, Oriental Mindoro sang Hunyo 8. 

Sakay sang duha ka siksbay nga trak ang pasistang 
tropa sang mga suldado kag pulis sang ambusan sang 
mga Pulang hangaway ala-una sang kaaganhon. Kaba- 
hin ang mga suldado kag pulis sang dalagkuan nga na- 
kapokus nga operasyon militar sa amo nga lugar. 


ANG BAYAN 


Mapanghalit nga mga proyektong reklamasyon, 


ginpanubli ni Marcos kay Duterte 


S unang adlaw sa poder, pakitang-tawo nga ginbalabagan ni Ferdinand Marcos 
Jr ang hagna nga pagtukod sang sona pang-ekonomya sa Bulacan kon sa diin 
igalatag ang higante nga proyektong Aerotropolis sang San Miguel Corporation 
(SMC). Siling niya, disbentaha ang kontrata nga ini sa estado. Sa aktwal, liwat la- 
mang niya nga ibalik sa negosasyon ang proyekto para siya naman ang manginpulos 
sa mga kikbak diri. Duha ka adlaw pagkatapos niya ibasura ang hagna, liwat ini nga 
ginpresentar sa Senado sang utod niya nga si Imee Marcos. 


Isa ang P736-bilyong Aerotropolis 
sa mapanghalit sa kapalibutan, indi si- 
yentipiko kag kontra-pumuluyo nga 
mga proyektong reklamasyon nga ipa- 
nubli sang rehimeng Duterte kay 
Marcos. Ang iban pang mga daku nga 
proyekto nga ara sa lebel-aplikasyon 
amo ang Sangley Point International 
Airport Reclamation Project (1,900 ek- 
tarya) sang mga Remulla, ang 1,500- 
ektaryang plano nga reklamasyon sang 
SM Prime Holdings sa baybayon sang 
Cordova, Cebu kag Cavite Province 
Land Reclamation and Development 
Project sang mga Revilla (1,332 ektar- 
ya) nga ginhatag sa Century Peak Cor- 
poration, isa ka kumpanya nga ginapa- 
nag-iyahan sang suporter ni Duterte 
nga si Wilfredo Keng. 

Luwas diri, may ara nga 120 pro- 
yekto na nga nakasumiter sa Philippine 
Reclamation Authority (PRA) nga ara 
sa nagkalainlain nga lebel sang aplika- 
syon, pagdesinyo kag implementasyon. 
Ang 50 sini ara sa Manila Bay. 


Himbunanay sang burukrata kag 
burgesya 

“Indi sa panahon ko,” ang sabat ni 
Rodrigo Duterte sang 2020 sang pa- 
mangkuton siya kon ano ang polisiya 
sang iya rehimen kaangut sa reklama- 

syon. Sa ngalan sang kontra-korap- 
syon, ginbalik niya sa renegosasyon 
ang mga proyekto para maghukhok 
sang kikbak halin sa mga kontrata. An- 
tes sini, ginpaidalom niya sa iya upisina 
ang PRA para isentro sa iya ang suhu- 
lan. 

Sa katapusan sang iya termino, in- 
di magnubo sa 30 porsyento ang gin- 
pahanugutan niya nga maghimo sang 
reklamasyon. Trese sini ara sa Manila 
Bay. Isa ang Pasay Harbor City Recla- 
mation Project sang iya kroni nga si 
Dennis Uy kag kasosyo nga kontraktor 
nga Chinese ang sa lebel na sang 
aktwal nga implementasyon. Pinaka- 
daku ang 650-ektarya nga Navotas 
City Coastal Bay Reclamation Project 
sang Argonbay Construction Company, 
subsidyaryo sang SMC sang “suod niya 
nga abyan” nga si Ramon Ang. 

Sa report sang PRA, lima ka pro- 
yekto ang ginpahanuguton ni Duterte 
nga magsugod sang reklamasyon (apat 
sa Manila Bay, isa sa Mandaue, Cebu), 
walo ang may awtorisasyon nga pada- 
yunon ang mga plano (lima sa Manila 
Bay kag tig-isa sa Batangas, Samar kag 
Minglanilla sa Cebu) kag 14 ang ara sa 
lebel sang kasugtanan sa mga lokal nga 
gubyerno (apat sa Manila Bay, tatlo sa 
Cebu, duha sa Cagayan kag tig-isa sa 


Batangas, Southern Leyte, Iloilo, Pa- 
lawan kag Surigao del Sur). Sa kabilu- 
gan, nagalab-ot sa masobra 4,500 ek- 
tarya ang pagatugahon nga mga isla 
kag ekstensyon sang mga baybay sang 
mga proyekto nga ini. 

Kadam-an sang mga kontrata di- 
rekta nga ginhatag ni Duterte sa iya 
mga alyadong kumprador kag pulitiko. 
Luwas kay Ang kag Uy, ginhatag ni 
Duterte ang Pasay Reclamation 
Project (360 ektarya sa pamilya Sy. 
Ginpahanugutan niya nga padayunon 
ang Manila Waterfront City Reclama- 
tion Project sang mga Gatchalian, 
Mandaue City North Reclamation and 
Development Project sang mga Rome- 
ro kag Batangas Port Reclamation 
Project sang mga Leviste. 

Ginpahanugutan man ni Duterte 
ang pagtukod sang Horizon Manila 
sang pamilya Legaspi, isa sa pinaka- 
daku nga pribadong kontraktor sang 
gubyerno nga imbolbado sa mga maa- 
nomalya nga proyekto sang sadto Pre- 
sident Gloria Arroyo. Madayon giha- 
pon ang Manila City of Pearl Project 
sang UAA KinMing nga ginapanag-i- 
yahan sang iya suporter nga Chinese 
nga si Kitson Soriano Kho. 

Guwa sa PRA, pila pa sa may na- 
kapresentar nga aplikasyon amo ang 
proyektong reklamasyon sa Dumague- 
te City kag Laguna Lakeshore 
Expressway. 

Baliskad sa ginapabugal nga ma- 
gatuga ang mga proyekto nga ini sang 
“gatos-libo nga mga trabaho”, lunsay 
mga kontraktwal, temporaryo kag ma- 
nubo nga klase ang mga trabaho nga 
ginatanyag sa mga Pilipino. Ini bangud 
halos tanan sa mga ini magagamit 
sang mga dumuluong nga kumpanya 
halin sa pagdisenyo tubtob sa dred- 
ging kag aktwal nga pagplastar sang 
mga isla. Lakip sa mga ini ang China 
Harbor Engineering Company, isa ka 
subsidyaryo sang China Communicati- 
ons Construction Company, ang kum- 
panya nga iligal nga nagahimo sang 
reklamasyon sa West Philippine Sea. 
(Una nga bahin) [a8] 

Mga hangkat sa pagka-lesbyana 


nga Pulang hangaway 


Gore pamangkuton ano ang pinakamaayo niya nga inagihan sa Bagong Huk- 
bong Bayan (BHB), nagayuhom nga ginpaambit ni Ka Nica ang kis-a nga 
pagpakigsaot niya sa isa ka babaye sa atubang sang mga kaupod kag masang 
mangunguma. Daku nga bagay ato, siling niya, bangud una pa lang niya nabat- 


yagan nga naghayag siya indi lang bilang Pulang hangaway, kundi bilang isa ka 
lesbyana sa hangaway sang banwa kag rebolusyonaryong hublag. 


“Kagawian sa lugar nga pagkata- 
pos sang hilikuton masa, nagatilipon 
ang masa kag mga Pulang hangaway 
sa isa ka programa pangkultura. Tam- 
pok sa amo nga pagtilipon ang saot sa 
pagpangaluyag. Syempre, sa tradi- 
syon, saot ini sa tunga sang lalaki kag 
babaye. Halos mahulog ako sa bangko 
sang tawagon ako sa entablado. Sam- 
tang mahuyaon ako nga nagpalapit, 
ginpabugal sang kaupod nga emsi nga 
isa ako ka ‘babaye nga may tagipusuon 
nga lalaki.” Amo gani, gintawag man sa 
entablado ang isa ka babaye nga ma- 
ngunguma para makigsaot sa akon! 
Nalipay gid ko!” 

Antes sina, indi masyado nga 
kumportable si Ka Nica nga mangin 
“out” (o hayag) nga lesbyana sa BHB, 
bisan makita man sa iya gunting sang 
buhok kag gawi. “Indi gid man ako klo- 
seta (o nagatago). Indi lang gid ako ti- 
po nga nagasugilanon bahin sa akon 
seks sa kada estorya. Pero sadto nga 
hapon nga ina, sa atubang sang masa 
nga nakatipon kag lunsay mga Pulang 
hangaway, ang masanag nga pamat- 
yagan ko sa pagpahayag sa kon sin-o 
gid ako.” 

Sa atubang sa mga bias o negatibo 
nga panan-awan sa mga lesbyan antes 
kag umpisa nga mag-entra sa BHB, 
ginklaro ni Ka Nica nga samtang may 
ara pa nga mga bias sa sulod sang ha- 
ngaway sang banwa, malayo ini sa na- 
katroma nga inagihan sa katilingban 
nga burgis. 

Bisan pa kuno nga nagahatag sang 
manabaw nga pagbaton sa LGBTQ ang 
mga kapitalistang pungsod pareho 
sang pagpakasal sang magkaparehog 
seks, ang burgis nga katilingban, sa 
esensya homophobic (may kaakig sa 
mga tuhay seks) kag napun-an sang 
tanan nga porma sang pagkangil-ad. 

“Mahimo may mga konsesyon sila sa 
halambalanon sang kasal, pero pada- 
yon nga ginabiktima... ang mga LGBTQ 
sa lugar sang trabaho kag imol nga ko- 
munidad, o sa lapnagon nga “hate cri- 
me” (krimen sa pagkangil-ad) kag bru- 
talidad sang pulis. Tinonto nga gina- 
tib-ong ang isa sa amon basehan nga 
kinamatarung, pero sa gwa sini paga- 
piguson kag pagakugmaton. 

Indi lang pagpakasal sang pare- 
hong seks sa Partido Komunista sang 
Pilipinas ang pagkatuhay sang pung- 
sodnon-demokratikong rebolusyon sa 
burgis nga katilingban, suno kay Ka 
Nica, kundi bangud sa tunay nga pag- 
tinguha sang Partido kag sang kahub- 
lagan nga itib-ong kag isapraktika ang 
prinsipyo sang pagrespeto sa pagkilala 
sa seks kag oryentasyon sekswal. “Ang 
pagkatuhay gid man ang kamatuoran 
nga may nagapadayon sa pagkontra sa 
sulod sang paghimakas, isa ka rebolu- 
syong pangkultura, batuk sa tanan nga 
porma sang negatibo nga paglantaw 
kag inhustisya, lampas pa sa halamba- 
lanong seks,” paathag niya. 

Nasaksihan kuno ni Ka Nica ang 
mga kadalag-an nga ini sa mga gamay 
nga paagi pero makakilibot, sa inadlaw 
nga aktibidad kag pagtungod sang hili- 
kuton masa sang BHB. “Kon ginakilala 
sang mga kaupod ang mga bakla kag 
lesbyana nga nagapalupok sa panahon 
sang mga aksyong militar, labi na kon 
nasorpresa sa mga depensiba. Ukon 
kon nagahatag sang mga pagtuon kag 
maayo nga makapaathag. Bisan sa 
simple nga pagkilala sa mangin isa ka 
Pulang hangaway nga nakapangiba- 
baw sa mga sakripisyo sa atubang sang 
pasista nga kontra-rebolusyon ni Du- 
terte. Amo ina ang mga tion nga maki- 
ta ka nila--isa ka rebolusyonaryo, gu- 
wa sa imo nga sekswal nga oryenta- 


syon. Sa pagpursiger nga mangin isa 
ka maayo nga kaupod sa pagtungod sa 
mga hilikuton, mas labi ako nga ma- 
ngin hayag nga nagatib-ong sa paghi- 
makas LGBTQ.” 

Kon nagatuhaw ang mga hibo 
sang negatibo nga paglantaw, mapa- 
syensyahon lang si Ka Nica... “Kahiga- 
yunan ini para makapaathag... Indi ni- 
la kasal-anan nga ginlumos sila sa sa- 
yup kag dekahon nga panan-awan 
sang midya. Mabudlay kag makabat- 
yag ka sang ‘kakapoy sa pagkatuhay', 
pero amo man gid ang rebolusyon sa 
kultura, di bala?” 

Ginpaambit man ni Ka Nica ang 
masami nga sayup nga paglantaw nga 
isa ka panahon lang ang pagka- 
lesbyana nga tomboy (butch) katulad 
niya. “O indi ko pa lang nakilala ang 
lalaki nga para sa akon, kag magabag- 
o pa ako. Mapasensyahon ko nga gi- 
napaathag ang ginatudlo sang Marxis- 
mo nga ang pagbag-o ginatalana sang 
mga layi nga internal. Nagapati ako 
nga ang oryentasyon nga seks internal 
nga prinsipyo kag panan-awan sang 
kada tawo, nga ang mga panggwa nga 
kundisyon, katulad sang “husto nga 
lalaki,” indi lubos makapabag-o sa 
“pagkagusto sang isa sa iban.” 

Halos tatlo ka tuig na nga kasal sa 
isa man ka babayeng Pulang hanga- 
way si Ka Nica, pero ginkalipay giha- 
pon niya nga dumdumon ang tion nga 
ato sang saot sang pagpangaluyag. 
“Ginakilig gihapon ako,” hambal niya 
nga nagakadlaw. Sa kahigayunan nga 
ato kag madamo nga iban pa pareho 
sadto, ginapabugal niya nga lesbyana 
siya sa BHB kag rebolusyonaryong 
hublag. [a5] 

Ang pagpanunto nga Coco Levy Fund 


N aglupok umpisa ulihi nga bahin sang dekada 1970 ang lapnagon nga mga 
protesta sang mga mangunguma bangud sa pagpanunto nga coco levy fund 
sang diktaduryang US-Marcos I. Sa tuyo nga pakalmahon ang ila militante nga 
pagbangon, nagpagwa ong diktador nga si Ferdinand Marcos Sr sang mandu sang 
Septyembre 17, 1980 para isuspinder ang pagpangulekta sang amo nga buhis. 


Wala sini napakalma ang mga 
akig nga mga manugniyog. Indi nila 
basta na lang batunon nga binilyong 
piso ang ginakawat sa ila sang dikta- 
durya, kahimbon ang mga monopolis- 
ta sa niyugan. 

Sang Pebrero 1, 1981, pila ka 
adlaw antes ang pagbisita ni Pope 
John Paul II sa Manila, nagprotesta 
ang 6,000 manugniyog halin sa lima 
ka banwa sang Quezon. Antes pa 
man makatipon sa plasa sang banwa 
sang Guinayangan, ginpalukpan sang 
mga awtomatikong riple sang mga 
suldado sang Philippine Constabulary 
(PC) ang mga mangunguma. Duha 
ang ginreport nga napatay kag nag- 
lab-ot sa 1,000 ang napilasan. Nali- 
wat ang mapintas nga pagbungkag 
sang Hulyo 14 sa tuig man nga ini 
sang ginpaarakan sang mga suldado 
ang ginatos nga manugniyog nga na- 
gaprotesta sa Daet, Camarines Nor- 
te. Pito ang napatay kag masobra 20 
ang napilasan. 

Sa pihak sang mabangis nga sa- 
bat sang pasistang estado, nagpada- 
yon ang mga protesta sa bilog nga 
pungsod tubtob nga dalayon nga gin- 
suspinder ni Marcos Sr ang coco levy 
fund sang Septyembre 11, 1983. Halin 
sadto, sige-sige ang paghimakas sang 
mga manugniyog para mabawi nila 
ang binilyon nga piso nga ginkawat sa 
ila. 


Ano ang Coco Levy Fund? 
Ang Coco Levy Fund bungkos 
sang mga buhis sa idalom sang 
diktaduryang US-Marcos nga @ 
ginpuga sa mga manugniyog NG 
nga daw sapal sang lubi. Ha- 
lin sa gata nga ini, tuyo nga hi- 
muon kuno ang isa ka pondo 
nga “magapauswag sa pa- 
ngabuhian” sang mga ma- 
nugniyog kag sa industriya ' 
sang niyugan sa pungsod. | LAP ia 

Pero kabaliskaran ang natabo. 
Ginkawat kag ginpanginpuslan sang 
mga Marcos kag mga kroni sini ang 
nakulekta nga buhis. Pila sa mga nag- 
panginpulos diri amo sanday Juan 
Ponce Enrile (sadto Ministro sa De- 
pensa kag subong Legal Adviser ni 
Marcos Jr), Eduardo “Danding” 
Cojuangco kag Maria Clara Lobregat, 
daku nga agalon nga mayduta kag ne- 
gosyante sa niyugan sa Zamboanga. 

Ginsuguran ang pagkulekta sang 
buhis sang Hunyo 17, 1971 sa tantos 
nga P0.55 kada 100 kilo sang kopra 
(katumbas sang P38.45 sang 2020). 
Ang pondo gindumalahan sang Philip- 
pine Coconut Federation, Inc., ang pi- 
nakadaku nga organisasyon sang mga 
negosyante sa niyugan. 

Sang panahon sang layi militar, 
sunud-sunod nga pagpanunto ang 
ginhimo sang diktadurya sa mga ma- 
nugniyog. Nagpagwa si Marcos Sr 
sang Hunyo 30, 1973 sang PD 232 
nga nagtukod sang Philippine Coconut 
Authority (Philcoa) kag ginbutang diri 
si Enrile bilang presidente. Sang 
Agosto 1973 gintukod ang Coconut 
Consumers' Stabilization Fund (CCSF) 
kag dugang nga P15 kada 100 kilo 

sang kopra ang ginsukot sa mga ma- 
nugniyog. Ang ginasiling nga pondo 
sang mga manugniyog ginhimo nga 
puhunan sa mga pribadong kumpan- 
ya. Naglab-ot sa P100 milyon kada 
bulan ang nagkadto sa mga kumpra- 
dor, eksporter kag iban pang mga da- 
ku nga negosyante sa niyugan. Sang 
Nobyembre 14 sang tuig man nga ina, 
gintukod ang Coconut Industry 
Development Fund kag nangulekta 
sang dugang nga P20 sa kada 100 ki- 
lo sang kopra. 


Gingisa sa kaugalingon nga manti- 
ka 

Sang Hulyo 29, 1975 ginpagwa 
naman ang PD 755 para baklon sang 
Philcoa ang 64.98% sang First United 
Bank gamit ang kuleksyon nga coco 
levy fund. Halin diri gintukod ang Uni- 
ted Coconut Planter's Bank (UCPB) 
kon sa diin ginkuripon ni Cojuangco 
ang 7.296 kag ni Marcos Sr ang 10% 
nga mga sapi. Ginhimo nga presiden- 
te sang UCPB si Cojuangco. Sang 
1978, gintukod ang United Coconut 
Oil Mills kag ginkontrol ang 97% sang 
tanan nga galingan sa industriya 
sang niyog. 

Sa tantya sang Kilusang Magbu- 
bukid ng Pilipinas, 42% ang nadula sa 
kita sang mga manugpniyog halin 1979 
tubtob 1982 bangud sa coco levy kag 
monopolyo sa niyugan. Naglab-ot sa 
P9.8 bilyon ang nahukhok diri ni 
Marcos Sr. Sa kabilugan, P150 bilyon 
nga coco levy fund ang gindambong 
sang iya mga kroni. 

Nagkadto sa sari-sari nga kum- 
panya sang mga kroni ni Marcos ang 
nagalab-ot sa 81% sang nakulekta 
nga coco levy. Lakip diri ang pondo 
nga ginbakal ni Cojuangco sang 

mga sapi sa UCPB, San Miguel 
Corporation kag 14 iban pang 
kumpanya sa niyugan (napatay 
siya nga wala man lang naibalik 


o ang iya gindambong). Samtang, 


gingamit ni Enrile ang coco levy 

l fund sa pagbakal sang mga 
kumpanya nga Primex 
Y Coco, Pacific Royal, Clear 
Mineral kag iban pa. O 

marip-o7 nga PULONG 


ginpangako nga proyekto nga sistema sang 


tren (Calamba pakadto sa Bicol, Tagum- 


Davao-Digos, kag Clark pakadto sa Subic) 


nga wala sang nadangtan bangud wala man 6 0 09 sang mga mamumugon sa 


gin-aprubahan sang China ang mga pautang bilog nga kalibutan ang 


para sa mga ini. subong nagasweldo sang 


mas manubo kumparar sa 


antes magpandemya. 
Ginkuhaan: Department 


of Transportation, Hulyo 2022 Ginkuhaan: UN Global Crisis Response Group on 


Food, Energy and Finance, Hunyo 2022 


Hunyo 12, 2016 


nagdesisyon ang Permanent Court of Arbitration sa 
The Hague, The Netherlands pabor sa Pilipinas 
kontra sa pag-angkon sang China sa soberano nga 


teritoryo sini sa West Philippine Sea. 


balor sang P1 subong 
kumparar sa balor sini 


sang 2018. 1 7 
mamumugon ang napatay dulot sang 


ang balor sang relo nga 
suksok ni Ferdinand 
Marcos Jr sa iya nga 
inagurasyon nga 
ginsundan sang 3 ka 


indi luwas nga mga kundisyon sa 
pabrika sining nagligad nga 6 ka 


semana. Wala pa sang nasilutan sa 


naimbolbar nga mga kumpanya. 


magarbo nga salu-salo 
sa Malacafiang sa una 
niya nga 5 ka adlaw. 


Patek Philippe Nautilus rolbak sa presyo sang kada litro 


a a JO sang petrolyo sining Hulyo, tuman 


ka gamay kumparar sa P30- P42 
neto nga pagtaas halin Enero. 


P14.8 B 


ang ginasiling nga makinot sang gubyerno sa padihut nga 
“rightsizing” sang burukrasya--pagpahalin sang linibo 
nga kontraktwal nga empleyado sang gubyerno. 

Presidente sang Sri Lanka, 


ginpatalsik sang higante nga protesta 


G inatos kalibo nga akig nga pu- 
muluyo ang nag-atake kag 
nagpalibot sa palasyo ni President 
Gotabaya Rajapaksa sa Colombo, 
kapital sang Sri Lanka sang Hulyo 9. 
Ang pagdumog sa palasyo putuk- 
putukan sang apat ka bulan nga 
mga paghulag sang mga Sri Lankan 
sa atubang sang tuman kalala nga 
krisis sa ekonomya, gutom kag kai- 
mulon. 


Napilitan nga maglayas sa palasyo 
si Rajapaksa sa adlaw nga ina kag upi- 
syal nga nagresayn sa pwesto sang 
Hulyo 14. Pareho sa eksena sang gin- 
palayas si Ferdinand Marcos Sr sa Ma- 
lacahang sang 1986, nagpalagyo si 
Rajapaksa sakay sa eroplano sang mili- 
tar pakadto sa Maldives sang Hulyo 
13. Naglupad siya pakadto sa Singapo- 
re sa masunod nga adlaw. 

Sa mga balita, makita ang kasadya 
sang ordinaryong pumuluyo nga Sri 
Lankan. Ginsulod nila ang bugana nga 
palasyo, nagkaon sa kusina sini, gin- 
higdaan ang kama sang presidente, 
naglangoy sa swimming pool kag gi- 
ngamit ang malahalon nga kagamitan. 

Sang Mayo 10, una na nga natulod 
nga magresayn bilang puno nga mi- 
nistro ang iya utod nga si Mahinda 
Rajapaksa. Ang ginbulos sa iya si Ranil 
Wickremesinghe, isa ka malapit nga 
alyado sang ila pamilya. Gintapos sang 
higante nga protesta ang duha ka de- 
kada nga paghari sang mga Rajapaksa 
sa Sri Lanka. 

Ang pamilya Rajapaksa daw pare- 
ho sang mga Marcos sang Pilipinas. 
Nagpangabuhi sang bugana sa tunga 
sang gutom kag pag-antus sang pumu- 
luyo. Sila man ang responsable sa he- 
nosidyo nga gera sang temprano nga 
bahin sang dekada 2000 nga nagpatay 
sa halos 40,000 minoryang Tamil. 

Ang kahublagan nga ginatawag 
Gota Go Home (Gota pauli ka na) nga 
sang ulihi nangin Gota go to jail (iku- 
long si Gota) ang nangin sentral nga 
panawagan sang mga protesta. Sa su- 

bong, ginliso nila ang panawagan pa- 
kadto sa Ranil Go Home (Ranil pauli ka 
na) pagkatapos ibutang nga temporar- 
yo nga presidente sang Hulyo 14 ang 
alyado nila nga si Wickremesinghe. 
Nagdeklarar sang state of emergency 
sa pareho nga adlaw kag nagpamahog 
sang mapintas nga pagbungkag sa mga 
demonstrasyon pero wala na ini gin- 
patuman sang mga pulis. Nagbalibad 
man ang mga korte nga magpaggwa 
sang mga warrant of arrest batuk sa 
mga raliyista. 


Ano ang natabo sa Sri Lanka? 

Natukod ang makagagahum nga 
hublag masa dulot pangunahon sang 
palpak nga sabat sang gubyerno nga 
Rajapaksa sa krisis sa ekonomya nga 
ginbunga sang higante nga utang 
pangluwas nga indi na mabayaran kag 
pagkaubos sang reserbang dolyar sini. 

Ginpalubha ini sang malaparan 
nga korapsyon, pagpapanaog sang 
makahalalit nga mga polisiya sa eko- 
nomya, sobra nga konsentrasyon sang 
gahum sa pila kag palpak nga sabat sa 
pandemya sang gubyerno. 

Ang 555 bilyon nga utang panglu- 
was sang Sri Lanka katumbas sang 69% 
sang kabilugan nga balor sang lokal 
nga produksyon sa pungsod. Kabahin 
sini ginpatuyangan sa pagtukod sang 
maluho nga imprastruktura nga ginpa- 
kete nga magpasikad sa ekonomya. 

Sang Abril nag-untat magbayad 
sang utang pangluwas ang pungsod 
kag bangud diri, nangin hugot ang li- 
wat nga pagpautang sa Sri Lanka. Ba- 


ngud sa mga pag-istrikto sa idalom 
sang pandemya nga Covid-19, naglun- 
tad ang malaparan nga dislokasyon sa 
turismo, nagluya ang pag-eksport 
sang tela, produkto nga niyog kag iban 
pa (nga tuman nga nagasalig sa gina- 
import nga materyales), kag naghina 
ang pagsulod sang dumuluong nga re- 
mitans halin sa mga mamumugon nga 
migrante. 

Bangud diri, naubos ang reser- 
bang dolyar nga ginpangbayad sa im- 
ported nga langis, pagkaon, gatas kag 
bulong nga kinahanglanon sang pung- 
sod. Nakuga sini ang lokal nga pro- 
duksyon pang-agrikultura kag 
pang-industriya, nagdulot sang mala- 
paran nga kawad-on sang kuryente 
kag pagtimbuok sang mga presyo. Du- 
gang pa diri ang pagbagsak sang 77% 
sang balor sang rupee (kwarta sang 
pungsod) kontra sa dolyar halin 203 
pakadto sa 360 sa una nga bulan sang 
tuig. 

Nangin resulta sini ang malala nga 
kakulangon sa suplay sang nagapa- 
nguna nga balaklon. Minilyon ang nag- 
antus sa malaba nga pila para lang 
makabakal sang basehan nga pagka- 
on, kerosene (ginagamit sa pagluto) 
kag gasolina. Nagrehistro sa 122% ang 
implasyon sa pungsod sang Hunyo. 

Ginalauman sang Partido Komu- 
nista sang Pilipinas nga indi ini ang 
mangin katapusan sang pag-alsa sang 
pumuluyo sa bilog nga kalibutan ba- 
ngud sa nagapalubha nga sosyo-eko- 
nomiko nga kahimtangan sang masang 
anakbalhas. [26] 

Pangkalibutanon nga krisis sa pagkaon, 
ginapalala sang mga sangsyon sang US sa Russia 


Av pa man mag-igrab ang gera sa Ukraine, nagahana na ang isa ka krisis sa 
pagkaon sa kalibutan dulot sang problema sa balaligyaan sa panahon sang pan- 
demya, mga malain nga epekto sang climate change kag pagtimbuok sang presyo sang 
langis kag natural gas. Ang pangkalibutanon nga krisis nga ini labing ginpalubha kag 
gintulod sa bibi sang mga sangsyon sang US nga bangian nga ginpapanaog sa Russia. 


Ang mga sangsyon mga polisiya o 
tikang nga pagpangpresyur sa balalig- 
yaan kag pamuhunan sang isa ka 
pungsod. Nagalab-ot subong sa 
11,000 indibidwal nga mga sangsyon 
ang ginpapanaog sang US sa Russia. 
Gintarget sang mga ini ang hulag sang 
kwarta nga ruble kag balaligyaan, mga 
bangko kag kumpanyang Russian, pro- 
duksyon kag pag-eksport sang langis 
kag natural gas, mga malapad nga 
ulumhan, operasyon sang mga barko, 
eroplano kag trak, sektor sa teknolo- 
hiya kag pati ang midya sang pung- 
sod. 

Ginakabig sang Russia ang mga ini 
nga direktang atake kag deklarasyon 
sang gera sang US batuk sa pumulu- 
yong Russian. Bisan indi direkta nga 
ginpapanaugan sang mga sangsyon 
ang mga produkto pang-agrikultura 
kag pag-eksport sang mga ini, apekta- 
do ang mga ini sang “domino 
effect” (o epekto sa iban nga patag 
sang balaligyaan) sang mga sangsyon. 
Indi hilway nga maka-eksport ang 
Russia bisan sa mga pungsod nga wala 
magsuporta sa mga sangsyon. 


Mayor nga eksporter sa agrikultura 
Ang Russia isa sa pinakadaku nga 
eksporter sang produktong pagkaon. 

Halos sanglima o 18% sang pangkali- 
butanon nga suplay sang trigo (ginahi- 
mo nga arina) ginaeksport sini, tatlo 
beses nga mas daku sa ginaeksport 
sang Ukraine. Suno sa United Nations, 
36 pungsod ang nagaimport sang ma- 
sobra 5096 sang ila trigo halin sa Rus- 
sia kag Ukraine. 

Labaw diri, masobra 2096 sang 
pangkalibutanon nga suplay sang kru- 
syal nga mga sangkap sang abono na- 
gahalin sa Russia (15.496) kag Belarus 
(596), nga ginpapanaugan man sang 
mga sangsyon sang US. Ang Russia 
ang nagasuplay sang tubtob 4096 sang 
potash kag iban pang abono nga naka- 
base sa nitrogen. Nagataas na ang 
presyo sang mga ini antes pa ang gera 
sa Ukraine dulot sang pagtimbuok 
sang presyo sang langis. Labi pa ini 
nga nagtimbuok dulot sang mga sang- 
syon sang US batuk sa duha ka pung- 
sod. 

Ang paghugot sang suplay kag ba- 
laligyaan sang abono ginakabig sang 
madamo nga “pinakadaku nga pama- 
hug sa sistema sang pagkaon”. Ini ba- 
ngud apektado sini ang tanan nga mga 
mangunguma. Magaresulta ini sa pag- 
bagsak sang produksyon sang tanan 
nga pananom nga pagkaon, indi lang 
sang trigo. Igabangkrap man sini ang 


TAI 


madamo nga mangunguma, labi na sa 
atrasadong mga pungsod, dulot sang 
nagatinaas nga presyo sang nabilin 
nga abono sa merkado. 


Paglala sang kaiwaton kag pagtaas 
sang presyo sang pagkaon 

Subong pa lang, nagahugot na 
ang mga mayor nga eksporter sang 
pagkaon para siguruhon ang tagsa nila 
ka lokal nga suplay. Sang Mayo, nag- 
untat na nga mag-eksport sang trigo 
kag kalamay ang India. Sang Abril, 
nag-anunsyo na ang Indonesia nga in- 
di anay ini mag-eksport sang palm oil. 
Ginpahinay bisan sang Russia ang 
eksport sini sang pagkaon sa mga kai- 
ping nga pungsod para amligan ang 
lokal nga suplay. 

Labi nga mabatyagan ang epekto 
sang mga sangsyon sa masunod nga 
mga ani. Madamo nga mangunguma 
ang magabuhin sang produksyon 
samtang naganubo ang suplay kag 
nagataas ang presyo sang mga abono. 
Sa Pilipinas, dumoble ang presyo sang 
abono halin P1,436.21 kada sako 
sang 2021 padulong sa P2,943.63 ka- 
da sako subong nga tuig. Bangud diri, 
labi pa nga magabuktot ang mga ma- 
ngunguma sa daan na nga mataas 
nga gasto sa produksyon. Nagapa- 
ngulba bisan ang mga daku nga ko- 
mersyal nga ulumhan nga indi nila 
malab-ot ang target nga produksyon 
bangud nagasalig ang ila patubas sa 
paggamit sang abono. 

Indi libre bisan ang pumuluyo sa 
mga industriyalisadong pungsod dulot 
sang pagtimbuok sang presyo sang 
langis kag pagkaon. Nagaatubang sila 
sa nagataas nga gasto sa pagpanga- 
buhi samtang indi makatuwang ang 
mga sweldo sa pagtimbuok sang mga 
presyo sang basehang balaklon. Gina- 
tantya nga magalab-ot sa 2096 ang 
implasyon sa pagkaon sa masunod 
nga tuig sa United Kingdom. Nagre- 
histro man sa “makasaysayan nga 
pagtaas” ang implasyon sa pagkaon 
sa US (10.496), France (6.496), Japan 
(4.796) kag Germany (12.796). [2e] 

